KANNAT HÄNEN NIMEÄÄN 1/2
Mitä jonkun nimen kantaminen merkitsee?
Meidät on kutsuttu kantamaan siunaavan Jumalan nimeä -
ja pitämään esillä armoa.
Vain tämä nimi saa sinut tekemään asioita, joihin et ole ennen pystynyt.
Jeesus, kaikkein suurin nimi.
Nostan katseeni ja näen, että Kuningas on tullut
Maailman valo tulee alas luoksemme
Ei ole toista nimeä, ei ole toista nimeä
Jeesus Kristus, Jumalamme
Kiitos, että katsot ohjelmaa. Saarnani liittyy aiheeseen "Ei ole toista nimeä".
Olemme pitäneet tuota teemaa esillä monessa asiassa.
On ollut hienoa keskittyä Jeesuksen Kristuksen nimen suureen arvoon.
Eräässä laulussamme sanotaan, että yksi nimi on muita painavampi -
ja että Hänen maineensa kestää kauemmin kuin Hänen luomansa maa.
Toivon, että viihdyt ohjelman parissa!
Kuinka moni teistä tietää varmasti, ilman epäilyksen häiväänkään, -
olevansa kristitty? Nostakaa kätenne.
Mitä se tarkoittaa? Kristitty tulee nimestä Kristus.
Kannamme Hänen nimeään.
Olemme puhuneet paljon aiheesta "Ei ole toista nimeä".
Tänään haluan puhua Jeesuksen nimen kantamisesta.
Kannamme Hänen nimeää aina, kun meidät määritellään kristityiksi.
Miten kristittynä oleminen vaikuttaa maailmaan ympärillämme?
Se vaikuttaa meihin ja toivottavasti myös muihin ihmisiin kauttamme.
Me olemme kristillinen seurakunta.
Se tarkoittaa, että kannamme Kristuksen nimeä.
Jeesus on tämän rakennuksen ovella. No, ei ihan, vaan sydämissämme, -
mutta Hänen nimensä lukee isolla rakennuksen ulko-ovella.
Kannamme Hänen nimeään, ja se tarkoittaa, että olemme sitoutuneet -
muuttamaan maailmaa ja toimimaan Jeesuksen käsinä ja jalkoina.
Kannamme Hänen nimeään.
Vanhassa testamentissa Jumala muutti Jaakobin nimen Israeliksi.
Nimen lopussa on el, joka merkitsee Jumalaa.
Jumalan kansa kantaa kirjaimellisesti Hänen nimeään.
Me Uuden testamentin uskovat kannamme Kristuksen nimeä.
Tuossa nimessä Pietari ja Johannes toimivat Apostolien tekojen luvussa 3 -
kohdatessaan ramman miehen, joka oli istunut kerjäämässä 40 vuotta.
He olivat osa Kristuksen seurakuntaa ja kantoivat tuota nimeä.
Kristittyinä he saattoivat sanoa: "Hopeaa ja kultaa ei minulla ole, -
mutta mitä minulla on, sitä minä sinulle annan: -
Jeesuksen Kristuksen, Nasaretilaisen, nimessä, nouse ja käy."
Raamattu kertoo, että miehen jalat vahvistuivat, ja hän teki jotakin, -
mihin ei ollut ennen pystynyt: hän käveli, hyppeli ja ylisti Jumalaa.
Näyttiköhän se tältä? Hän käveli, hyppeli ja ylisti Jumalaa. Ei, ei.
Meillä on täällä tänään kiitorata hyvästä syystä!
Hän käveli, hyppeli ja ylisti Jumalaa!
Oli tapahtunut jotakin voimallista, -
koska Pietari ja Johannes kantoivat tuota nimeä.
Miten tuo nimi vaikuttaa sinun elämässäsi?
Se on tärkeä kysymys, koska kannamme Jeesuksen nimeä -
ja edustamme Häntä. Se on valtavan suuri kunnia.
Sana "kristitty" mainitaan ensi kerran jakeessa Apt. 11:26.
Barnabas ja Saul olivat olleet vuoden opettamassa Antiokiassa.
"Ja he vaikuttivat yhdessä kokonaisen vuoden seurakunnassa, -
ja niitä oli paljon, jotka saivat heiltä opetusta; -
ja Antiokiassa ruvettiin opetuslapsia ensiksi nimittämään kristityiksi."
Heitä kutsuttiin kristityiksi. Hienoa. Jumalan nimen kantaminen -
liittyy aivan tiettyyn VT:n jakeeseen 4. Mooseksen kirjan luvussa 6.
Se mainitaan upean lupauksen ja siunauksen lopussa.
4. Moos. 6:27 "Näin he laskekoot minun nimeni israelilaisten ylitse, -
ja minä siunaan heitä."
Tässä on kaksi osaa: Jumala käskee Mooseksen sanoa ylipappi Aaronille, -
että tämän tulee laskea Jumalan nimi israelilaisten ylitse.
Sitten Jumala lupaa siunata heitä. Mikä väkevä lupaus!
Vuosien ajan kristillinen kirkko on lopettanut jumalanpalveluksensa -
tähän siunaukseen ja rukoukseen, josta Jumala puhui Moosekselle.
Luen nyt jakeesta 22 alkaen. "Ja Herra puhui Moosekselle sanoen:
'Puhu Aaronille ja hänen pojillensa ja sano: Siunatessanne israelilaisia -
sanokaa heille: Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi ja antakoon sinulle rauhan.'"
Rauha, "shalom", tarkoittaa myös yltäkylläisyyttä.
Tämä kertoo jotakin Jumalan ajatuksista kansaansa kohtaan.
Jae 27 "Näin he laskekoot minun nimeni israelilaisten ylitse..."
Pidän siitä, että Jumalan tahto tulee ihmisten luo Hänen nimensä kautta.
Kun sanomme: "Ei ole toista nimeä", julistamme kaikkein suurinta nimeä.
Se on Jeesuksen nimi. Tässä hienossa lupauksessa -
Jumala lupaa siunata ja varjella. Hän on siunauksen Jumala.
Olet Jumalalle tärkeä, ja siksi Hän on varjelijasi.
Hän varjelee ja suojelee sinua ja pitää sinusta huolen.
Hän varmistaa, että Hänen tahtonsa toteutuu elämässäsi.
Tämä on armon lupaus. Tiedäthän, ettei Jumala ole vihainen?
Jumala ei ole vihainen. Jumalassa on monia puolia, -
mutta Vanhassakin testamentissa Hän oli armollinen kansaansa kohtaan.
Hämmästelen vihaisia kristittyjä, niin sanottuja kristittyjä, -
jotka ovat lakihenkisiä ja arvostelevat muita sosiaalisen median kautta.
He täyttävät ihmisten Instagram- ja Twitter-tilit -
katkeralla ja ilkeällä kristillisyydellään, -
vaikka Jumala lupaa siunata meitä ja kirkastaa meille kasvonsa.
Hän katsoo meitä hymyillen, ei muristen, ja antaa meille rauhan.
Nuo ilkeät ja lakihenkiset kristityt tuntuvat kääntävän -
tuon siunauksen näin: -
"Herra kirotkoon ja hylätköön sinut. Herra mulkoilkoon sinua vihaisesti -
ja olkoon sinulle ilkeä. Herra katso- koon sinua nenänvarttaan pitkin -
ja antakoon sinulle tuomion ja syyllisyyden."
Kuinka moni tietää, ettei Jumalamme ole tuollainen?
Jumala ei katso sinua nenänvarttaan pitkin, vaan kääntää sinulle kasvonsa.
Kaikki Jumalan kasvoissa kuvastaa Hänen suosiotaan ja hymyään.
Näin Hän näkee ihmiset. Muista siis, että kannamme Hänen nimeään.
Hillsong-seurakuntana ja yksilöinä, Jumalan nimen kantajina, -
haluamme kristillisen seurakunnan ilmentävän Jumalan sydäntä.
Emme halua, että se näyttää ilkeältä, vanhalta, vihaiselta tai lakihenkiseltä.
"...ja antakoon teille rauhan." Shalom. Yltäkylläisyyden.
Mooses sanoi, että Aaronin tuli julistaa tätä israelilaisille.
Se oli Jumalan väkevä julistus.
Tämä julistus tapahtui aina Jumalan nimen kautta.
Herra siunatkoon sinua... Herra valistakoon kasvonsa sinulle...
Herra kääntäköön kasvonsa sinun puoleesi...
Tuo sana oli JHVH, Jahve. Hepreassa ei kirjoiteta vokaaleita.
JHVH on mahdoton lausua, joten vokaaleitakin tarvitaan.
Näin JHVH:sta tulee Jahve.
Se on Jumalan pyhin ja jumalallisin nimi, niin pyhä, -
että Vanhassa testamentissa vain ylipappi oli tähän asti käyttänyt sitä.
Se oli niin pyhä nimi, etteivät juutalaiset voineet kirjoittaa sitä.
Oli mahdotonta löytää pyhempää nimeä, -
jolla kukaan olisi voinut allekirjoittaa lupauksen.
Haluan julistaa tätä lupausta paikalla olevien ja tv-ohjelman katsojien -
elämään: "Herra siunatkoon sinua ja varjelkoon sinua; -
Herra valistakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi ja antakoon sinulle rauhan."
Tänäkin päivänä niin juutalaiset kuin monet kristilliset kirkotkin -
päättävät jumalanpalveluksensa tämänkaltaiseen siunaukseen.
Korkea-arvoisin paikalla oleva henkilö -
julistaa tämän rukouksen perheen tai seurakunnan ylle.
Se merkitsee juutalaisille paljon.
Juutalaiset ovat käyttäneet tätä Jumalan antamaa siunausta -
jo tuhansien vuosien ajan. Sitä kutsu- taan ylipapilliseksi siunaukseksi, -
koska alun perin sen sai lausua vain ylimmäinen pappi.
Sitä kutsutaan myös kolminkertaiseksi siunaukseksi, -
koska sen kaikkien kolmen osan alussa mainitaan Herran nimi, Jahve.
Tuon siunauksen kolmas nimi oli kohotettujen käsien siunaus, -
koska sitä lukiessaan pappi nosti kätensä ilmaan -
ja laski Kristuksen nimen ja siunauksen kansan ylitse.
Eikö olekin hienoa? Uskon, että tänä iltana -
tulemme laskemaan tuon nimen ihmisten ylitse, -
koska Jeesuksen nimessä on jotakin yliluonnollisen voimallista.
Jumalan ja Jeesuksen nimi on kaikkea luonnollista suurempi.
Jae 27 "Näin he laskekoot minun nimeni israelilaisten ylitse, -
ja minä siunaan heitä."
Odota niin selitän, miksi tämä on erityisen voimallista.
Kuten sanoin, tuohon aikaan vain ylipappi sai lausua tuon nimen.
Nimen laskeminen ihmisten ylitse tarkoitti sen kiinnittämistä heihin.
Ylipappi kantoi efodi-kasukassaan ja turbaanissaan nimiä.
Jos luet 2. Mooseksen kirjan luvun 28, huomaat, että ohjeet olivat selvät.
Papilla tuli olla kaksi onyks-kiveä, -
joihin oli kaiverrettu Israelin kahdentoista heimon nimet, -
kuusi kumpaankin kiveen.
Pappi kantoi niitä olkapäillään. Ne oli kiinnitetty efodi-kasukkaan.
Koska noissa kivissä oli mainittu kaikkien Israelin heimojen nimet, -
ne edustivat jokaista israelilaista. Pappi kantoi nimiä olkapäillään.
Pastorina toimiminen on nykyisin paljon helpompaa, eikö vain?
Turbaanissaan ylipapilla tuli olla kultainen otsakoriste, -
jossa luki: "Herralle pyhitetty" tai oikeammin: "Jahvelle pyhitetty".
Ylipappi siis kantoi Jumalan nimeä kansan puolesta.
Toisaalta hän kantoi ihmisten nimet Jumalan läsnäoloon, -
mutta jakeessa 4. Moos. 6:27 jokin muuttui.
Aiemmin ylipappi oli toiminut välimiehenä -
Jumalan ja ihmisten välillä, mutta nyt Jumala sanoi: -
"Haluan, että lasket minun nimeni kansan ylitse."
Nyt ylipapin lisäksi myös kansa sai kantaa Jumalan nimeä.
Se tarkoittaa, että kannamme kaikkea sitä, mitä tuo nimi edustaa -
ja että elämme sen voimassa. Sen edessä jokainen polvi notkistuu.
Se on kaikkia nimiä suurempi. Tuota nimeä Pietari käytti, -
kun hän ja Johannes sanoivat rammalle kerjäläiselle:
"Minulla ei ole kultaa eikä hopeaa, mutta annan sinulle sitä, -
mitä minulla on: Jeesuksen nimessä, nouse ja kävele."
Mitä tuon nimen kantaminen tarkoittaa, kun me kristittyinä -
kohtaamme eksyneitä ja särkyneitä ihmisiä ympärillämme?
Seurakuntamme kantaa Kristuksen nimeä, me olemme kristittyjä.
Sen tulisi näkyä jossakin.
Meistä tulee Jeesuksen nimen suhteen helposti pelkkiä kuluttajia, -
eikä siinä sinänsä ole mitään pahaa, sillä Jumalan siunaus on meitä varten.
Meitä ei kuitenkaan ole kutsuttu vain kuluttamaan, -
vaan kantamaan Hänen nimeään ja toimimaan siinä.
Rukoilen, että tuntisimme kantamamme nimen voiman -
ja edustaisimme sitä hyvin, jotta ihmiset näkisivät elämästämme, -
että otamme Jeesuksen nimen kantamisen vakavasti.
Meidän tulee toimia Jeesuksen käsinä ja jalkoina ja olla aktiivisia.
Jeesuksen nimi todella muuttaa särkyneiden, eksyneiden, -
kodittomien, rikkinäisten ja lyötyjen ihmisten elämän.
Tuon nimen ansiosta voimme uskoa, että rammat kävelevät, -
sokeat näkevät ja Jumalan voima muuttaa maailman ympärillämme.
Jumala auttakoon meitä kantamaan tuota nimeä armollisesti -
ja edustamaan Häntä hyvin.
"Näin he laskekoot minun nimeni israelilaisten ylitse, -
ja minä siunaan heitä." Näin Jumala puhui kansalleen Raamatussa.
Tämä lupaus itse asiassa alkaa Jumalan siunauksella, -
ja kaikissa sen osissa on kyse Jumalan siunauksesta, -
kun Hän kääntää kasvonsa meidän puoleemme ja antaa meille rauhan.
Lopuksi Jumala vielä käskee laskea oman nimensä kansan ylitse -
ja lupaa siunata heitä. Alussa ja lopussa on siunaus.
Tällainen Jumala on. Hän ei ole ilkeä ja vihainen, vaan Hän rakastaa sinua.
Toki Hän haluaa olla kaikkien Jumala ja tulee kerran tuomitsemaan meidät.
Hän antaa myös meidän valita, ja jos valitsemme väärin, -
emme saa kokea Hänen armoaan, mutta kaikki lähtee siunauksesta.
Me kannamme tuota siunausta ja edustamme Korkeinta Jumalaa.
Meidän tulisi edustaa Häntä armollisena ja siunaavana -
ja vaikuttaa ympäröivään maailmaan. Kun siis me seurakuntana -
sitoudumme Jeesuksen nimeen, tehdään se vastuullisesti.
Tämä on nimi, joka kerran muutti minun elämäni.
Minut on kutsuttu kantamaan sitä ja tuomaan muutosta maailmaan.
Merkitsipä se kaupungintalon rakentamista Kapkaupungissa, -
slummeissa ja kaatopaikoilla elävien lapsien ruokkimista Mumbaissa -
tai ihmiskaupan uhrien vapauttamista Bangkokissa, -
kiitän siitä Jumalaa.
Tärkeintä on, ettei meistä tule itsekkäitä tämän nimen suhteen, -
vaan että elämme kädet kohotettuina siunaamaan ihmisiä -
ja laskemaan Jumalan nimeä -
ympärillämme olevien ihmisten ylitse.
Ehkä olet joskus ollut kirkossa tai synagogassa, -
jossa olet kuullut papin tai pastorin lausuvan tämän julistuksen: -
"Herra siunatkoon sinua ja varjelkoon sinua; -
Herra kirkastakoon kasvonsa sinulle ja olkoon sinulle armollinen; -
Herra kääntäköön kasvonsa sinun puoleesi ja antakoon sinulle rauhan."
Ehkä et ole tiennyt, mistä se tulee. Jumala sanoi Moosekselle, -
että tämän tuli käskeä ylipapin rukoilla näin kansan puolesta.
On upeaa tietää, että Jumala haluaa siunata ja armahtaa meitä.
Hän ei ole ilkeä tai vihainen, vaan haluaa siunata ja varjella sinua.
Jumala ei halua hylätä sinua tai päästää sinusta irti.
Hän haluaa suojella sinua, pitää sinusta huolen -
ja antaa sinulle rauhan. Tätä minäkin rukoilen sinulle.
Huomaatko: Jumala on sinun puolellasi, ei sinua vastaan.
Jos vain ymmärrät, millainen voima Jeesuksen ja Jumalan nimessä on, -
tuossa kaikkein ihanimmassa ja suurimmassa nimessä, -
se voi muuttaa elämäsi, sielusi, sydämesi ja olosuhteesi.
Ihmisen sydämen tila vaikuttaa siihen, miten hän elää ja näkee maailman.
Varttuessani ajattelin Jumalan olevan jokin iso tyyppi taivaalla.
Yritin pitkään saada asiat järjestykseen pääni sisällä, -
mutta vasta kun ymmärsin, että Jumalaa piti lähestyä sydämellä, -
ei järjellä, koin aidon hengellisen herätyksen.
Tuo hetki oli pitkän matkan loppuhuipennus.
Avasin Jumalalle pienimmän mahdollisen ikkunan ja sanoin: -
"Jos haluat minut, tässä olen." Jumala tarttui tilaisuuteen.
Se tapahtui seurakunnassa.
Koin todella Jumalan läsnäolon. En voi selittää sitä muuten.
En ole sen jälkeen kokenut mitään vastaavaa.
Kuulostaa hassulta, mutta oloni oli sisältä puhdas.
Se oli kuin virkistävä pulahdus uima-altaaseen kuumana päivänä.
Yrityksilläni ymmärtää asioita ei ollut mitään väliä.
Koin todella, että kohtasin jotakin, joka ei ollut tästä maailmasta.
Ymmärsin, että se, että Jumala tuli tuolla tavalla luokseni -
ja paransi minut, sillä tuo hetki oli parantava kokemus, -
oli maksanut Hänelle kaiken.
Ymmärsin, ettei Jeesus ollut vain uskonnollinen hahmo, vaan Pelastaja.
ET KOSKAAN PETÄ
Kun vedet nousevat ympärilläni -
kun edessäni olevalla polulla on vuoria, -
katson rakkauteen, joka ei petä -
ja armoon, joka on kaikki, mitä tarvitsen.
Huuda, huuda Jeesuksen Kristuksen nimeä.
Se on ainoa nimi, joka pelastaa.
Sillä ei ole ketään Jumalamme kaltaista, -
ei ketään Hänen kaltaistaan, -
ei mitään, joka kestäisi Sinun edessäsi, -
ei linnaketta, jota et voisi murtaa tai sielua, jota et voisi pelastaa.
Jumalamme, et koskaan petä.
Valosi loistaa pimeyden läpi.
Sanasi tyynnyttää jokaisen aallon.
Toivoni on lupauksessasi.
Uskoni lepää tyhjän haudan ihmeessä.
Huuda, huuda Jeesuksen Kristuksen nimeä.
Se on ainoa nimi, joka pelastaa.
Sillä ei ole ketään Jumalamme kaltaista, -
ei ketään Hänen kaltaistaan, -
ei mitään, joka kestäisi Sinun edessäsi, -
ei linnaketta, jota et voisi murtaa tai sielua, jota et voisi pelastaa.
Jumalamme, et koskaan petä.
Kestät vahvana kaikissa koettelemuksissa, -
olet uskollinen läpi yön, Jumalamme ei koskaan petä, -
Jumalamme ei koskaan petä.
Olet ankkuri tulvan keskellä, pidät tiukasti kiinni.
Tiedän, että et koskaan petä, Jeesus, et koskaan petä.
Kestät vahvana kaikissa koettelemuksissa, -
olet uskollinen läpi yön, Jumalamme ei koskaan petä...
ILMAINEN CD TUKIJOILLEMME
Tämä toivo on sieluni ankkuri, varma ja luja.
Se vie minut pois luonnollisesta Jumalan iankaikkiseen läsnäoloon, -
jos vain aidosti uskon, että Hänen nimensä on korkeampi, -
Hänen Sanansa on suurempi ja että voimme ankkuroida toivomme niihin.
Totuus minusta ei enää perustu tekoihini, sukujuuriini, -
menneisyyteeni, nykyisyyteeni tai ansioluettelooni.
Evankeliumi kertoo totuuden minusta.
Juna 6 Brooklyn Bridgen kaupungin- talolle saapuu 2 minuutin kuluttua.
EI OLE TOISTA NIMEÄ
EI OLE TOISTA NIMEÄ ― JEESUS
Kristus, olemme täällä. Elämme Hänen kuolemastaan.
Jeesuksen nimessä -
kaikki masennus lakkaa ja jokainen vanki vapautetaan.
Jeesuksen nimessä, Jeesuksen nimessä.
EI OLE TOISTA NIMEÄ SAATAVISSA HEINÄKUUSSA 2014
Kiitos, että katsoit ohjelmaa. Se merkitsee minulle paljon.
Hän, joka on aloittanut meissä hyvän työn, saattaa sen myös päätökseen.
Hän on alku ja loppu.
Älä hyppää junasta, kun se on vielä tunnelissa, isäni sanoi.
Pysy kyydissä, sillä Jumalan lupaus tulee täyttymään elämässäsi.
Suomennos: Anni Lähteenmäki